《谒金门·春满院》
唐代·薛昭蕴

春满院，叠损罗衣金线。睡觉水精帘未卷，檐前双语燕。
斜掩金铺一扇，满地落花千片。早是相思肠欲断，忍教频梦见！(教 一作：交)

作者简介：薛昭蕴，字澄州，河中宝鼎（今山西荣河县）人。王衍时，官至侍郎。擅诗词，才华出众。《北梦琐言》：薛澄州昭蕴即保逊之子也。恃才傲物，亦有父风。每入朝省，弄笏而行，旁若无人。好唱《浣溪沙》词。